
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 44 

19 Φεβρουάριου 2013 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολε- 
οδομικής ενότητας 16 περιοχή «Εθνος» του Δήμου 
Χαλανδρίου (Ν. Αττικής). 1 

ΑΠΟΦΑΣΕΙΣ 

Χαρακτηρισμός ως διατηρητέου του κελύφους κτι¬ 
ρίου που βρίσκεται επί της οδού Κίρρας (Ο.Τ, 15) 
εντός του ρυμοτομικού σχεδίου της Δημοτικής 
Ενότητας Ιτέας του Δήμου Δελφών (Ν. Φωκίδας) 
και καθορισμός ειδικών όρων και περιορισμών δό¬ 
μησης αυτού. 2 

Δ ΙΑΤΑΓΜΑΤ Α 

(ΐ) 

Έγκριση πολεοδομικής μελέτης τμήματος της πολεο¬ 
δομικής ενότητας 16 περιοχή «Εθνος» του Δήμου Χα¬ 
λανδρίου (Ν. Αττικής). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 43 (παρ. 1, 4 και 5), 44 (παρ. 
1, 2 και 4), 154, 160 (παρ. 1 και 2), του Κώδικα Βασικής 
Πολεοδομικής Νομοθεσίας (Κ.Β.Π.Ν.), που κυρώθηκε με 
το άρθρο μόνο του από 14/27.7.1999 π.δ/τος (Δ' 580). 

2. Τις διατάξεις των άρθρων 7, 11, 12, 14, 15, 19 και 31 
(παρ. 1) του ν. 4067/2012 «Νέος Οικοδομικός Κανονισμός» 
(Α' 79). 

3. Τις διατάξεις του άρθρου 90 του του Κώδικα Νομοθε¬ 
σίας για την Κυβέρνηση και τα κυβερνητικά όργανα, που 
κυρώθηκε με το άρθρο πρώτο του π.δ/τος 63/2005 (Α' 98). 

4. Την υπ’ αριθμ. Υ46/6-7-2012 απόφαση Πρωθυπουρ¬ 
γού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β' 2101). 

5. Την υπ’ αριθμ. 48658/2860/26.5.1989 κοινή απόφαση 
του Αναπληρωτή Υπουργού Περιβάλλοντος Χωροταξίας 
και Δημοσίων Έργων και του Υφυπουργού Γεωργίας 
«Εγκριση Γενικού Πολεοδομικού Σχεδίου Δήμου Χα¬ 


λανδρίου (ν. Αττικής) (Δ' 419), όπως αναδημοσιεύτηκε 
με την 58038/2370/7.4.1995 όμοια απόφαση (Δ' 376) και 
τροποποιήθηκε με την 86749/6312/17.9.1993 απόφαση του 
Υφυπουργού Περιβάλλοντος Χωροταξίας και Δημοσίων 
Έργων (Δ' 1266). 

6. Την 16440/2012 απόφαση του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
«Εγκριση πολεοδομικής προμελέτης της πολεοδομικής 
ενότητας 16 («Εθνος») του Δήμου Χαλανδρίου Αττικής». 

7. Τις υπ’ αριθμ. 440/2008 και 29/2009 γνωμοδοτήσεις 
του δημοτικού συμβουλίου Χαλανδρίου. 

8. Το υπ’ αριθμ. 4610/15.2.2011 έγγραφο της Διεύθυνσης 
Οικοδομικού και Κτιριοδομικού Κανονισμού - Τμήμα Γ 
του ΥΠΕΚΑ. 

9. Τις υπ’ αριθμ. 110/2011 και 124/2011 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

10. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

11. Τ ις υπ’ αριθμ. 139/2012 και 221/2012 γνωμοδοτήσεις 
του Συμβουλίου της Επικράτειας με πρόταση του Ανα¬ 
πληρωτή Υπουργού Περιβάλλοντος, Ενέργειας και Κλι¬ 
ματικής Αλλαγή, αποφασίζουμε: 

Άρθρο 1 

Εγκρίνεται το πολεοδομικό σχέδιο τμήματος της πο¬ 
λεοδομικής ενότητας 16, περιοχή «Εθνος» του δήμου Χα¬ 
λανδρίου (Ν. Αττικής), με τον καθορισμό οικοδομήσιμων 
χώρων, οδών, πεζοδρόμων και κοινόχρηστων χώρων, 
όπως οι παραπάνω ρυθμίσεις φαίνονται στα τέσσερα 
(4) σχετικά πρωτότυπα διαγράμματα σε κλίμακα 1:500 
που θεωρήθηκαν από τον Προϊστάμενο της Δ/νσης Το- 
πογραφικών Εφαρμογών με την 718/2013 πράξη του και 
που αντίτυπα τους σε φωτοσμίκρυνση δημοσιεύονται 
με το παρόν διάταγμα. 

Αρθρο 2 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της παραπάνω περιοχής 
της οποίας το πολεοδομικό σχέδιο εγκρίνεται με το 
άρθρο 1 του παρόντος. 

Άρθρο 3 

1. Στις ιδιοκτησίες που έχουν πρόσωπο στην ελεύθερη 
Λεωφόρο Σταυρού-Ελευσίνας και στην οδό Παναγούλη 
καθορίζεται χρήση γενικής κατοικίας όπως προσδιορί¬ 
ζεται από το άρθρο 3 του από 23-2-1987 π.δ/τος (Δ' 166). 

2. Στην υπόλοιπη περιοχή καθορίζεται χρήση αμιγούς 
κατοικίας όπως προσδιορίζεται από το άρθρο 2 του 
ίδιου ως άνω π.δ/τος. 

Άρθρο 4 

Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεται 
το πολεοδομικό σχέδιο με το άρθρο 1 του παρόντος, 
επιβάλλεται προκήπιο πλάτους τριών (3,00), τεσσάρων 
(4,00), πέντε (5,00), έξι (6,00), επτά και μισό (7,50), δέκα 
τεσσάρων (14) μέτρων και μεταβλητό πλάτους από τέσ¬ 
σερα (4,00) έως επτά και μισό (7,50), επτά και μισό (7,50) 
έως δέκα (10) και επτά και μισό (7,50) έως έντεκα (11) 
μέτρα, όπως φαίνεται στα διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται ως εξής: 

1. Ελάχιστο πρόσωπο: δέκα (10,00) μέτρα. 

Ελάχιστο εμβαδόν: διακόσια πενήντα (250) τ. μέτρα. 

2. Επί πλέον των προϋποθέσεων της προηγούμενης 
παραγράφου θεωρούνται άρτια και οικοδομήσιμα τα 
οικόπεδα εφόσον: 

α) στο οικοδομήσιμο τμήμα τους εγγράφεται κάτοψη 
κτιρίου με ελάχιστη επιφάνεια πενήντα (50,00) τ. μέτρα 
και ελάχιστη πλευρά πέντε (5,00) μέτρα και 

β) δεν δημιουργήθηκαν από κατάτμηση κατά παρά¬ 
βαση των διατάξεων του από 22.6.1983 π.δ/τος (Δ' 284). 

3. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας των οικοπέδων. 

4. Συντελεστής δόμησης: οκτώ δέκατα (0,8). 

5. Μέγιστο επιτρεπόμενο ύψος των ανεγερθησομένων 
κτιρίων στις περιοχές: α) με χρήση γενικής κατοικίας 
έντεκα (11,00) μέτρα και β) με χρήση αμιγούς κατοικίας 
οκτώ (8,00) μέτρα 

6. Πάνω από το μέγιστο επιτρεπόμενο ύψος των ανε- 
γερθησομένων κτιρίων επιβάλλεται η κατασκευή κε- 
ραμοσκεπούς στέγης μεγίστου ύψους ενός και μισού 
(1,50) μέτρου και μέγιστης κλίσης μέχρι τριάντα τοις 
εκατό (30%). 


7. Απαγορεύεται η κατασκευή κτιρίων επί υποοτηλω- 
μάτων (ΡίΙοΙίδ). 

8. Καθορίζεται δευτερεύον δίκτυο ελεύθερων κοινο¬ 
χρήστων χώρων, αποκλειστικά για πεζούς, όπως φαί¬ 
νεται στα διαγράμματα του άρθρου 1. 

9. Για την έκδοση οικοδομικής άδειας επιβάλλεται 
ειδική μελέτη στεγάνωσης υπογείου και θεμελίων στη 
ζώνη εκατέρωθεν των οδών Παναγούλη, Λουκή Ακρίτα, 
Αγίου Δημητρίου και Ναυπακτίας. 

10. Η περιοχή της οποίας εγκρίνεται το πολεοδομικό 
σχέδιο με το άρθρο 1 του παρόντος χαρακτηρίζεται από 
πλευράς Γεωλογικής Καταλληλότητας με τα στοιχεία 
(Κ), (ΚΠ1) και (ΚΠ2), όπως φαίνεται στα διαγράμματα του 
ως άνω άρθρου ως εξής: 

α. Περιοχή κατάλληλη για δόμηση (Κ): Στην περιοχή 
αυτή είναι δυνατόν να θεμελιωθούν συνήθη κτίρια και 
κατασκευές σύμφωνα με τις ισχύουσες διατάξεις και 
τη νομοθεσία. 

β. Περιοχές κατάλληλες για δόμηση (ΚΠ1) υπό την 
προϋπόθεση: α) της κατασκευής δικτύου αποστράγγι¬ 
σης και παροχέτευσης όμβριων β) της θεμελίωσης των 
κτιριακών έργων στο συνεκτικό υπόβαθρο. 

γ. Περιοχή Κατάλληλη για δόμηση (ΚΠ2) υπο την 
προϋπόθεση: της θεμελίωσης των κτιριακών έργων 
επί συνεκτικών γεωλογικών στρώσεων εάν το έδαφος 
θεμελίωσης συνίσταται από γαιώδη υλικά: αλλούβια ή 
πλευρικά κορήματα ή επί του υγιούς ημιβραχώδους σχι- 
στολιθικού υποβάθρου όπου αυτό εμφανίζεται σε μικρό 
βάθος μετά την αφαίρεση των επιφανειακών χαλαρών 
γαιωδών στρώσεων και του μανδύα αποσάθρωσης των 
σχιστόλιθων. 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Φεβρουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 33% 

ΑΠΟΦΑΣΕΙ Σ 

Αριθμ. 8396 (2) 

Χαρακτηρισμός ως διατηρητέου του κελύφους κτιρίου 
που βρίσκεται επί της οδού Κίρρας (Ο.Τ. 15) εντός 
του ρυμοτομικού σχεδίου της Δημοτικής Ενότητας 
Ιτέας του Δήμου Δελφών (Ν. Φωκίδας) και καθορι¬ 
σμός ειδικών όρων και περιορισμών δόμησης αυτού. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Τις διατάξεις του άρθρου 6 (παρ. 3.α.) του ν. 4067/2012 
«Νέος Οικοδομικός Κανονισμός» (Α'79). 

2. Τις διατάξεις των άρθρων 26 και 27 του ν.4030/2011 
«Νέος τρόπος έκδοσης αδειών δόμησης κ.λπ.» (Α'249). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

4. Την υπ’ αριθμ. Υ46/6-7-2012 απόφαση Πρωθυπουρ¬ 
γού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β' 2101). 

5. Την από 27-1-2012 αιτιολογική έκθεση της Διεύθυν¬ 
σης Αρχιτεκτονικής - Τμήμα Παραδοσιακών Οικισμών. 

6. Τις από 27-2-2012 (αρ. ΥΠΕΚΑ: 10073/28.2.2012) αντιρ¬ 
ρήσεις του Γεωργίου Στ. Σχοινά ενεργούντος ως εκπρο¬ 
σώπου των Θ. Δρόλαπα και Β. Γάτου. 

7. Τις από 21-3-2012 παρατηρήσεις στις αντιρρήσεις 
των ενδιαφερομένων της Διεύθυνσης Αρχιτεκτονικής - 
Τμήμα Παραδοσιακών Οικισμών. 

8. Την υπ’ αριθμ. 10/συν 2η/21-12-2012 γνωμοδότηση 
του Κεντρικού Συμβουλίου Αρχιτεκτονικής. 

9. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ, αποφασίζουμε: 

1. Χαρακτηρίζεται ως διατηρητέο το κέλυφος του κτι¬ 
ρίου που βρίσκεται επί της οδού Κίρρας (Ο.Τ. 15), εντός 
του ρυμοτομικού σχεδίου της Δημοτικής Ενότητας Ιτέας 
του Δήμου Δελφών (Ν. Φωκίδας), φερόμενο ως ιδιοκτη¬ 
σία των Θ. Δρόλαπα και Β. Γάτου, όπως φαίνεται με 
μαύρη διαγράμμιση στο σχετικό πρωτότυπο διάγραμμα 
σε κλίμακα 1:200, που θεωρήθηκε από τον Προϊστάμενο 


της Δ/νσης Τοπογραφικών Εφαρμογών με την αριθμ. 
8396/2013 πράξη του και που αντίτυπο του σε φωτοσμί¬ 
κρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το κέλυφος του αρ¬ 
χικού κτιρίου, καθώς και οι εναρμονιζόμενες με αυτό 
μεταγενέστερες προσθήκες όχι όμως και τα πάσης (ρύ¬ 
σεως καθ' ύψος ή κατ’ επέκταση υπάρχοντα προσκτί- 
σματα ή αλλοιώσεις που δεν συνάδουν με την αρχική 
μορφή του κτιρίου. Ο καθορισμός των προσκτισμάτων 
και των αλλοιώσεων του αρχικού κτιρίου πραγματοποι¬ 
είται από το Συμβούλιο Αρχιτεκτονικής (ΣΑ). 

3. Στο χαρακτηριζόμενο ως διατηρητέο κέλυφος 
του κτιρίου απαγορεύεται κάθε αφαίρεση αλλοίωση 
ή καταστροφή τόσο των επί μέρους αρχιτεκτονικών ή 
καλλιτεχνικών και διακοσμητικών στοιχείων του, όσο 
και του κελύφους συνολικά, πλην των προσκτισμάτων 
ή των στοιχείων του κτιρίου για τα οποία το ΣΑ έχει 
γνωμοδοτήσει για την αφαίρεση τους. 

4. Επιτρέπεται η επισκευή, ο εκσυχρονισμός των εγκα¬ 
ταστάσεων, η ενίσχυση στον φέροντα οργανισμό, καθώς 
και επεμβάσεις για λόγους λειτουργικούς του κτιρίου, 
εφόσον δεν αλλοιώνεται ο αρχιτεκτονικός χαρακτήρας 
του και δεν θίγονται τα διατηρητέα στοιχεία του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο κτίριο. 

Επιτρέπεται η τοποθέτηση επιγραφών μικρών δια¬ 
στάσεων που πληροφορούν για την χρήση των χώρων 
του κτιρίου. 

6. Αιτήσεις για προσθήκη αποστέλλονται από την Υπη¬ 
ρεσία Δόμησης στην αρμόδια Υπηρεσία του Υπουργείου 
Περιβάλλοντος Ενέργειας και Κλιματικής Αλλαγής με 
γνώμη του Συμβουλίου Αρχιτεκτονικής για ειδικές ρυθ¬ 
μίσεις σύμφωνα με τις διατάξεις του άρθρου 6 παρ. 3γ. 
του ν. 4067/2012 (Α' 79), εφόσον δεν παραβλάπτεται το 
διατηρητέο κέλυφος και ο χώρος που το περιβάλλει. 

7. Για οποιαδήποτε επέμβαση στο εξωτερικό και 
εσωτερικό του κτιρίου, όπως και για την τοποθέτηση 
επιγραφών απαιτείται έγκριση του Συμβουλίου Αρχι¬ 
τεκτονικής (ΣΑ). 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 30% 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




















































